Santander viderefører samarbeidet med Right To Play - Right To Play
Santander viderefører samarbeidet med Right To Play
Vi er stolte over å kunngjøre at Santander Consumer Bank har skrevet under en ny samarbeidsavtale med Right To Play. Etter tre år som bedriftspartner videreføres samarbeidet som vil bidra med betydelig støtte for å beskytte, utdanne og styrke de mest marginaliserte barna i verden.
-Vi er en stolt partner av Right To Play. Vi har nå samarbeidet tett i fire år og vi har allerede gjennomført flere viktige prosjekter sammen som vi ser gjør en forskjell i lokalsamfunn. Nå ser vi frem til tre nye år med felles prosjekter for rett til utdanning for barn og unge, sier Knut Øvernes, Managing Director, Santander Consumer Bank Norge.
Samarbeidet mellom Santander Consumer Bank og Right To Play er fokusert på del 3, 4 og 5 av FNs bærekraftmål. Disse handler om god helse, utdanning og likestilling mellom jenter og gutter.
Som en del av samarbeidet har Santander Consumer Bank aktivisert de ansatte gjennom forskjellige kampanjer og arrangementer for å øke kjennskapen til Right To Play, viktigheten og omfanget av programmene samt hvordan organisasjonen jobber mot FNs bærekraftsmål. Et eksempel er løpekalender der de ansatte deltar på veldedighetsløp gjennom hele året og hvor startavgiften går til Right To Play. Sykkelaksjonen «Norge på sykkel» i forbindelse med «Tour des Fjords» på TV2 i 2018 er et annet eksempel. Nesten 100 ansatte fra Santander Consumer Bank satte seg på sykkelsetet, og syklet til sammen inn 250 000 kroner på sin vei fra Lysaker til Stavanger! I oktober 2018 var fire ansatte med på prosjektbesøk til Etiopia for å delta i Right To Play sitt lokale arbeid der (se filmen nedenfor)
-Det er med stor entusiasme at vi forlenger samarbeidet med Santander Consumer Bank i tre nye år. Santanders bidrag de siste årene har bidratt til å endre livene til mange barn. Vi ser frem til å fortsette å beskytte, utdanne og styrke barn gjennom vårt samarbeid, sier Jimmy Vika, National Director Right To Play Norge.